OKRESNÁ PROKURATÚRA ČADCA 
Slovenských dobrovoľníkov 2749/12 A, 022 74 Čadca 4

Číslo: Pv 545/15/5502	Čadca  10.03.2016
EEČ: 2-37-39-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Čadca

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
a
poškodenými:  
1.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX 
2.	XXXXX 
dátum narodenia: XXXXX 
miesto narodenia: XXXXX  
trvalé bydlisko: XXXXX 
Obsahom zmieru je:
Výška nahradenej škody alebo škody, na náhradu ktorej sa obvinený zaviazal: 0,00 €
Peňažná suma určená na všeobecne prospešné účely: 100,00 € 
Konkrétny adresát peňažnej sumy určenej na všeobecne prospešné účely: Kysucká nemocnicu s poliklinikou v Čadci, číslo účtu: XXXXX - 50,00 € 
Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Čadca pod spisovou značkou ORP-40/DI-CA-2015.

na tom skutkovom základe, že: 
       Dňa 05.05.2015 asi o 09.10 h., viedol po ceste XXXXX v obci XXXXX, okres XXXXX, rýchlosťou asi 94 km/h, t. j. väčšou, aká je v danom úseku povolená, osobné motorové vozidlo značky XXXXX, v smere do XXXXX kde v km 10,100, predchádzal osobné motorové vozidlo značky XXXXX, ktoré viedol vodič XXXXX a ktoré už v tom čase odbočovalo vľavo mimo cestu, v dôsledku čoho došlo nedokázal vozidlo včas ubrzdiť a došlo k zrážke vozidiel a vozidlo značky XXXXX bolo odhodené mimo vozovku, čím XXXXX spôsobil podvrtnutie krčnej chrbtice, otras mozgu a pomliaždenie hlavy v oblasti čela, čo si vyžiadalo práceneschopnosť v trvaní 14 dní a spolujazdkyni vo vozidle značky XXXXX, XXXXX spôsobil otras mozgu a pomliaždenie s krvným výronom v spánkovo-čeľustnej oblasti vľavo, čo si vyžaduje práceneschopnosť v trvaní do 6 dní.

Odôvodnenie:
Uznesením povereného policajta Okresného riaditeľstva PZ, Okresný dopravný inšpektorát v Čadci sp. zn.: ČVS:ORP-40/DI-CA-2015 z 18.01.2016 bolo XXXXX vznesené obvinenie pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia. 

Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu 
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený a poškodení uzavreli dňa 25.02.2016 dohodu o zmieri, v rámci ktorej obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, a nahradil škodu tak, že nehodu ohlásil ako škodovú udalosť poisťovni Kooperatíva a.s., pričom obaja poškodení vyhlásili, že škodu si budú uplatňovať cestou povinného zmluvného poistenia motorového vozidla a žiadnu ďalšiu náhradu škody neuplatňujú.

Dňa 09.03.2016 zložil do pokladne Okresnej prokuratúry Čadca peňažnú sumu vo výške 100,-- €, určenú na všeobecne prospešné účely pre Kysuckú nemocnicu s poliklinikou v Čadci, číslo účtu: XXXXX, vo výške 50,-- € a na peňažnú pomoc obetiam trestnej činnosti vo výške 50,-- €.
 
Táto suma je primeraná závažnosti spáchaného trestného činu.

Obvinený a poškodení s týmto spôsobom vybavenia veci vyslovili súhlas. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu nie je prípustná sťažnosť. 

Mgr. Miloš Kováč 
prokurátor